 IULIA HASDEU - AURA UNEI PROMISIUNI Prof univ dr CONSTANTIN CUBLESAN Universitatea "1 Decembrie 1918" Alba Iulia This paper presents the destiny and the cultural perspectives of one of the most interesting Romanian women, Iulia Hasdeu, well-known for her high intelectual leve land for her literary work as well Ca orice legenda, viata Iuliei Hasdeu a dobândit în timp o aura ce nu trebuie confundata, nici un moment, cu însemnele popularitatii Foarte multa lume stie ca Iulia Hasdeu a fost fiica marelui savant, ca a murit foarte tânara si ca era o poeta ce promitea mult Dar, câti sunt aceia care pot indica (cita?!) vreun titlu sau vreun vers anume?! Faptul echivaleaza, la drept vorbind, cu necunoasterea Dar adevarata întrebare este daca ea (opera ei) a intrat si s-a fixat într-o constiinta a istoriei noastre literare; în ce masura si în ce fel?! Luându-ne dupa Dictionarul literaturii române de la origini pâna în 19001 vom avea placuta surpriza a constata ca, la nouasprezece ani (neîmpliniti: 2 XI, 1869 - 17 IX, 1888), Iulia Hasdeu avea deja o opera constituita - versuri, proza, memorialistica, cugetari - scria, picta, cânta, proiecta mari opere dramatice Numai ca, ne spune Gabriela Dragoi, autoarea fisei, aceasta opera s-a "dezvaluit postum", de catre B P Hasdeu, "devenit acum un fel de preot în templul fiicei sale" Frumoasa expresie, ce acopera un adevar dramatic Anume acela ca, zguduit de pierderea prematura a fiicei, marele barbat al culturii române a ramas pentru toata viata, de aici înainte, prizonierul unei umbre diafane, din care a facut un cult, iar acest cult a fost acceptat public, cu compasiune si cu disponibilitatea de a legitima în virtual, o promisiune, pe buna dreptate, cu totul iesita din comun La trei ani, Iulia - ce a beneficiat de o educatie dintre cele mai bine dirijate cu putinta - citea; la opt ani vorbea deja în trei limbi straine (franceza, germana, engleza) si, pe când alti copii abia intrau în clasele primare ale scolii, ea le absolvea; la unsprezece ani a încheiat cursurile secundare, la Liceu "Sf Sava" din Bucuresti, iar în 1881 a luat drumul Frantei, alaturi de mama sa, unde urmeaza Colegiul Sevigne Dupa cinci ani, în 1886, îsi ia bacalaureatul, la Sorbona înscriindu-se la Facultatea de litere, în timp ce la École des Hautes Études aprofundeaza limbile si literaturile clasice; este preocupata de istorie si filosofie; sustine conferinte (comunicari) pe teme de logica si istorie universala, luând, în acelasi timp, lectii de desen si pictura, în completarea studiilor muzicale pe care le începuse înca la Conservatorul din Bucuresti Un efort extraordinar, pe care lasa impresia ca-l depaseste cu dezinvoltura, desi sufletul romantic al adolescentei fremata de dor de viata Sub acest impuls scrie poezii, în limba franceza, ca, de pilda, cea intitulata Primavara si toamna: "În fiecare lucru un farmec poate fi!/ Aflându-l, omul stie sa fie multumit: / În primavara simte nevoia de-a iubi,/ Pe când în umbra toamnei se vrea a fi iubit!"2 Exuberanta, în limitele pe care le avea la dispozitie, sub atenta supraveghere a parintilor, studenta pariziana îsi afla portita de evadare în lecturi - mai ales ale clasicilor si romanticilor -, asternând ea însasi, pe hârtie, gânduri si emotii, fie sub forma versificata, fie sub forma de însemnari memorialistice - disparate, risipite printre alte note -, realizând în joaca (?!) poate unul dintre cele mai ciudate si originale jurnale posibile, caci autoarea nu se refera la trecutul, ci la viitorul ei Sub pseudonimul Camille Armand, ea se închipuie o scriitoare celebra, o pictorita de mare notorietate, adulata si cultivata în cercurile înaltei societati - în anturajul Casei regale, înconjurata de ziaristi si de actori cu nume de rezonanta, evident fictive - ultima însemnare este datata 4 ianuarie 1979, când consemneaza lapidar: "Astazi dimineata la ora 6,40 a murit regina Maria a României Regele si printesa Margareta sunt disperati, ca de altfel si printul Alexandru Poporul este deceptionat Regina mostenitoare, careia tânara regina îi era nepoata, s-a aratat foarte impresionata de aceasta veste trista pe care a primit-o la Cotroceni Regina cea tânara, nascuta în 1921 avea numai patruzeci si noua de ani" Las la o parte amanuntul ca în 1979 la Cotroceni se afla Presedintele Republicii Socialiste România si fac o simpla socoteala privind viata memorialistei, ce se confunda cu aceea a Iuliei Hasdeu, reiese cu placuta surprindere ca aceasta ar fi avut vârsta matusalemica de 110 ani, ceea ce probeaza elocvent asupra jocului de-a jurnalul intim Uneori acest jurnal este scris la persoana a treia, ca si cum însasi Iulia ar fi depus marturie asupra vietii si activitatii dublurei, sosiei (?!) sale: "Armand Camille este la Roma, unde a sosit aseara A fost primita ca o regina Ministrul României la Roma, un aghiotant al regelui Italiei trimis de seful sau cu un imens buchet de flori ( ) au întâmpinat-o la gara pe eminenta artista, cu aclamatii entuziaste ( ) La ora noua si un sfert trasura, pe care o multime numeroasa o urmase cu ovatii, se opri la peronul palatului În capul scarilor regele, înconjurat de suita sa, îi oferi bratul distinsei poete urându-i bun venit"3 Etc Însemnarea dateaza pentru 1944 Un tablou de pace si mondenitate absoluta îsi imagina studenta pariziana, din ultimul patrar al secolului al XIX-lea, încrezatoare într-un viitor edulcorat al Europei, al omenirii, fericite, fara a banui macar ce final zbuciumat de razboi mondial avea sa marcheze Italia acelui an La drept vorbind nici nu i se putea cere asa ceva Ea îsi construia un viitor de butaforie eleganta, visând o împlinire pe care, de prin 1883, de când "contractase ( ) o raceala cu urmari, o bronsita din acelea care se stie când si cum începe, dar nu când si cum se termina", scrie C Manolache, biograful ei4, începuse a-si presimti tragicul sfârsit, fara a-l împartasi însa celor din jur, carora cauta a le oferi, în continuare, motive de exaltata satisfactie, în vreme ce în taina singuratatii sale, scria asemenea versuri; "Eu nu urasc viata, de moarte nu mi-e teama,/ Ca ea este lumina puternica si calda,/ Chiar muribundul - care în pacea ei îl cheama - / Sub pleoape obosite privelisti noi îsi scalda // Dar sufletul se-avânta-n necunoscuta lume/ Si-n alte corpuri trece, când poate sti sa ierte;/ Asa din cupa sacra cu totii bem, anume,/ Si niciodata, nimeni, nu poate s-o desarte" (Moartea)5 Poezia sa, din care n-a publicat aproape nimic în timpul vietii, e în marea ei majoritate, un exercitiu copilaresc de versificatie: În cer albastriu Zboru-i e zglobiu Fluture de aur Fluture ceresc Ce mult îl iubesc Chiar de nu e faur! Aripi argintii Îi dau raze vii Zboara spre hotar; Forma luminoasa Trece bucuroasa Si scânteie iar (Fluturele)6, alteori se dezvaluie ca un ecou al pastelurilor lui Vasile Alecsandri: Câmpia ne zâmbeste, de flori împestritata Ca un chilim ce-l tese natura-n fete vii; Si iarba cea subtire, de vânturi aplecata, Ascunde mii de fluturi, cu aripi argintii ( ) Câmpia cea bogata e dulcea Românie Cu fluturi, flori s-albine; iar norul cel cumplit E dusmanul ce tinde s-o duca la robie, Latind o neagra umbra pe ceru-i umilit (România) sau reia tonalitati pasoptiste de angajament patriotic: Tara mea este gura de rai pe pamânt Acolo-i coltisorul drag de altadata Unde eu am deprins pentru întâia data Stiinta de a iubi - dulce simtamânt (Patriei mele)7 Sub impresia lecturilor clasice, în atmosfera de salon, realizeaza descriptii moralizatoare, usor ironica, usor sarcastica, asa ca în aceasta satira intitulata Evantaiul: E-o mica jucarie din veacul cu marchize, Cu aur si agate mânerul e-ncrustat; Paleta-i de matase cu linii delicate Pe sâni de alabastru, frumosi, a tresaltat ( ) Ah, daca evantaiul, ce toate le vazu, Ar fi sa glasuiasca, ce povestiri ar spune! De-atâtea ori iubirii el sfetnic tainic fu, În buduarul plin de marchize si-a lor lume8 Chemarile romantice sunt însa mai puternice; natura e perceputa în incidenta dramatica: Sub valuri de-aburi albi stâncile sumbre Fantome-nfricosate par în noapte Tacere Din cascade - voci de umbre, Si apele-n cadere suna soapte (Pe malul lacului Geneva)9, cu o teribila aclamatie îl pomeneste pe Victor Hugo: Poete, moartea moare! Iar tu vei dainui! (Victor Hugo) 10 Are dreptate Florentin Popescu vazând în cele mai multe poezii ale Iuliei Hasdeu "o natura debordând de viata, un spirit tineresc si un suflet aidoma unei pajisti plina cu flori pe care zumzaie albinele, sub un cer albastru si înalt, o sete de viata fara de margini"11 E fata pe care ar vrea poeta s-o arate lumii, desi nu o face, asteptând înca momentul iesii cu adevarat în public Dar aceasta fata poetica n-are nimic interesant, nici în fizionomia, nici în expresia ei E o fata atemporala, depasita ce nu tresare la nici un fior din poezia contemporana ei, pe care nu o cunoaste - nici pe cea româneasca, nici pe cea franceza - încarcerata în salile de studiu, unde se simtea, realmente o prizoniera: În turla-nsingurata Sarmana fata sade, Cu lacrime în glas, Îsi cânta tara, codrul, Surorile de-acas, Tot ce avea odata (Prizoniera românca)12 Ea nu cunoaste nici poezia lui Eminescu, nici pe cea a lui Macedonski; nu-l citeste nici pe Baudelaire (În 1857 aparuse celebrul volum Les Fleurs du Mal - Florile raului), nici pe Verlaine (În 1874 aparuse volumul Romances sans paroles - Romante fara cuvinte) Cel putin nu rezulta acest lucru de nicaieri Iar daca e sa asezam lirica sa, datata între 1883 si 1888, în contextul liricii românesti a acelorasi ani, nu o vom putea compara cu un George Cosbuc (care debuteaza în 1884), nici cu Al Vlahuta (Volumul de Poezii îi apare în 1887), nici chiar cu Samson Bodnarescu (Volumul antologic se publica în 1884), sau cu Traian Demetrescu (Volumul Amurg, 1888) care, de altfel, a tradus atât de bine din poeziile ei Si totusi, Iulia Hasdeu e o poeta veritabila, atâta cât si cum s-a putut exprima într-o teribila cursa contra cronometru, de a-si asuma, de a lua în stapânire vaste teritorii de manifestare artistica Constienta de finalul implacabil spre care se îndrepta (În epoca tuberculoza facea ravagii), ea aduce în cântecul sau accente dramatice de o vibratie poetica profunda si autentica, în care se întâlneste, intuitiv, cu o cale ce ar fi putut-o duce, de ce nu?, prin simbolism, spre tipatul de durere al expresionistilor: Sunt tânara si viata îmi e atât de draga; Privind însa pe morti, ceva de ei ma leaga, Ca-i vad dormind senini în somnul de-ntristare Dar azi o-ntunecare în mreaja ei m-a prins, Mi-e sufletul o raza ce înca nu s-a stins, Si în mocnirea vietii eu nu te urasc, soare! ( ) Unui copil ca mine, - o, cine poate crede? - Ca sufletu-i lintoliu, chiar daca nu se vede, Ca inima-i ranita, când vechi iluzii pier, Ca deznadajduita vrea moartea într-o zi, C-asteapta-n nerabdare durerea-si potoli C-un dor respins de cer! (Zile de neliniste)13 E aici scânteia unei pari promisiuni, într-adevar Si, cum literatura noastra e plina de promisiuni, mai mult sau mai putin asemanatoare, Iulia Hasdeu îsi afla locul de drept într-o antologie a destinelor literare frânte prea curând Iulia Hasdeu îsi "înfrunta viata si deopotriva moartea", scrie C Manolache, în biografia romantata ce i-o consacra Sub aceasta pecete îi si creioneaza portretul: "Parul adunat în doua bucle ce se îmbratiseaza armonic deasupra capului, cu doi zulufi ondulati care flutura pe frunte; obrajii rotunzi, palizi sub lampa, trandafirii când îi saruta soarele; gura în amar zâmbet peste buzele festonate, barbia gratios rotunjita! Si ochii! Ochii aceia de severa seninatate, cu expresia bunatatii ce face totdeauna loc inteligentei; ochii aceia demni de o oda eminesciana! Iar în urechi, ca doua puncte albe ce încheie cadrul, doua boabe sidefii! Si trupul, saltat în anii ce-o avânta, rotund si plinut! Si sânii înalti si talia mladioasa si totul învaluit în candoarea primaverii " E portretul unei adolescente ce înca se poarta copilareste, în ciuda precocitatii sale Din aceasta copilarie, depasita rational, s-au nascut si poeziile si cugetarile, si romanul Mademoiselle Maussade, trimitând cu evidenta la proza unui Edmondo De Amicis, si La Princesse Papillon, povestea unei fetite nazdravane, singurul vlastar al unui rege si al unei regine de o rara bunatate, în care descifram prea lesne propria viata a autoarei, proiectata în dimensionalitatea iluziei de a fi fericita ca fluture, iubita de un print viteaz, întelept si frumos etc , într-o altfel de viata decât cea pe care o traia însasi Dar, ce altceva decât un basm nastrusnic, proiectat într-un viitor iluzoriu, este falsul sau Jurnal, cu o eroina ce se plimba dezinvolta printre regi si regine, printre actori si gazetari, dând spectacole de salon si iradiind bunatate, chiar inocenta, având alura unei alte Alice în Tara minunilor, fascinanta de decoruri si de costume fastuoase ("Regina României, ce totdeauna draguta - noteaza ea pentru anul 1901 - era îmbracata într-o rochie de satin crem, cu o garnitura de plus roz; mânecile din catifea roz, cu dublura din satin crem atârnau pâna la genunchi; pe fusta de catifea, poloneza de satin ridicata în parti cu panglici late de matase cu franjuri mari recadea pâna la jumatate în pliuri de o extraordinara eleganta Trena de catifea rose se unduia superb pe mozaicul si marmura salilor Pe cap regina avea o bereta simpla din catifea rosie cu un ciucure de aur si o egreta lunga alba, pusa într-o parte pe pieptanatura cu reflexe argintii Cizmulite de piele albe, captusite cu blanite cu pinteni aurii si manusi lungi pâna la cot completau aceasta toaleta absolut reusita în eleganta ei medievala Regina tinea în mâna o cravasa pe care o facea sa pocneasca din când în când pe când discuta foarte animat cu ambasadorul Frantei, ce o însotea Putin în urma reginei, prima ei doamna de onoare, printesa G , în rochie de brocart albastru, cu garnitura de dantele pasea alaturi de rege în uniforma de gala Regina mama, lânga tânara regina, era într-o rochie de satin negru cu dantele albe" Etc ), de o viata alternând între Curtea regala si salile de spectacol teatrale, dincolo de care, viata reala nu avea cum sa fie vazuta, înteleasa, interpretata De altfel, adolescenta Iulia traia numai pentru lumea artelor, a ideilor, eseurile sale pe teme literare fiind, cu siguranta paginile cele mai briliante: "Astazi ne vom ocupa - nota în Jurnal pentru aprilie 1898, data ce depaseste cu un deceniu momentul plecarii sale definitive din lumea reala - de o carte care face înconjurul lumii stiintifice si literare: este noua lucrare a domnisoarei Armand Camille, intitulata Femeile în opera lui Homer Carte fermecatoare, cum e firesc, din moment ce-a iesit din mâinile dumnezeiesti ale unei femei eminente din toate punctele de vedere, extraordinara prin talentele pe care le are, prin genialitatea ei, prin cultura bogata si prin inima ei nobila Doua personaje aduc lumina în Iliada, sunt doua femei, sau - mai bine zis - una este femeie, cealalta este zeita; dar, zeitele la Homer, nu sunt si ele tot femei? Acestea sunt Elena si Junona Toate celelalte, încântatoare, nobile sau urâte, vin pe locul al doilea Dar acestea domina Elena, tipul frumusetii antice si al frumusetii fatale, caci este vorba de frumusete ca de oricare alta calitate, ea poate fi aducatoare de ghinion sau de noroc, dupa împrejurari Un om extraordinar de bun poate aduce nenorociri pe care un ticalos nu le-ar putea aduce Elena a fost harazita sa aduca nenorociri, frumusetea ei avea sa fie fatala Chiar daca astazi, Elena reprezinta ideea de frumusete incomparabila, este probabil, chiar sigur ca si alte femei au o frumusete ca a ei, dintre care mama ei, Leda este prima Leda, care l-a înfierbântat pe Jupiter, iar Jupiter, desi voluptos, trebuie sa fi fost foarte pretentios; caci regele Zeilor nu s-ar fi transformat el în lebada pentru o prada oarecare Si, desi nu este considerata o nenorocire nasterea Elenei, ca o consecinta a transformarii lui Jupiter în lebada (pasare pentru care Leda avea o încântare deosebita, dupa cum se stie) nu vedem cum frumusetea sotiei lui Tindar a fost frumoasa Retineti ca eu nu vreau nici cum sa se minimalizeze cumva " Etc Jurnalul nu este, totusi, unul fictiv, în adevaratul înteles al cuvântului Iulia Hasdeu îsi traieste în paginile sale, starile emotionale, succesele, îndoielile, suferintele pe care ar fi putut sa le cunoasca daca destinul, prea brutal în cazul ei, i-ar fi îngaduit "Iulia Hasdeu - noteaza cu îndreptatita observatie Crina Bocsan-Decuseara - sub masca personajului ei imaginar, în a carui existenta tânara se lasa identificata, se considera învingatoare ( ) Memoria ei extraordinara proiecteaza evenimente în viitor"14, evenimente ce n-au nici o legatura cu istoria, cu societatea, cu realitatea concreta, dar sunt cu evidenta tulburatoare marturii ale unei realitati interioare ale unui suflet bulversat de boala cu care se lupta si pe care, era perfect lucida, numai în acest mod o putea depasi O întreaga literatura a tuberculosilor exista la finele secolului al XIX-lea si începutul secolului al XX-lea Ea ilustreaza stari ale disperarii, ale revoltei, ale prabusirii sau ale cinismului, niciodata însa, pâna la Iulia Hasdeu, si nici de la ea încoace, nu produce pagini de o atât de luminoasa împacare de sine, de liniste si linistitoare asumare a unei perspective de înnobilare sufleteasca într-o iluzorie lume, într-un viitor posibil doar în vis, pe care constiinta istoriei literare sa i-l asigure totusi Din acest punct de vedere opera sa e o promisiune certificata Cât despre prezenta ei reala în lumea aceasta, a fost, paradoxal, iluzorie, asa cum a si vrut sa o întelegem atunci când, în jurnalul sau fictiv, îsi facea radiografia existentialitatii sale astfel: "Ea nu a cunoscut - la drept vorbind - nici dragostea materna, nici dragostea frateasca; a fost lipsita de afectiunea unui sot, a unui frate sau a unui copil; ea a dat tot ce a avut ca dragoste studiului si acolo a cautat afectiunea pe care nu o gasise în alta parte A avut prea multa iubire în inima ( ) Ce chin înfiorator Sa te simti facuta pentru a iubi si sa nu afli o inima care sa raspunda afectiunii tale, asta copleseste, ucide" 1 Institutul de lingvistica, istorie literara si folclor al Academiei Române, Iasi, 1979 2 Datata 2 octombrie 1887 În traducerea lui Ciprian Doicescu 3 Iulia Hasdeu, Jurnal fantezist Editie si prefata de Crina Bocsan-Decuseara, Editura Vestala, Bucuresti, 2003, p 295 4 C Manolache, Scânteietoarea viata a Iuliei Hasdeu Editie critica si prefata de I Oprisan Editura Saeculum, I O , Bucuresti, 2000 (Biografia a aparut la începutul anilor '4o facând trei editii pâna în 1944) 5 Datata: martie, 1888, Paris În româneste de Ciprian Doicescu 6 Datata: februarie 1885, Paris În româneste de Ciprian Doicescu Toate citatele se fac dupa volumul: Iulia Hasdeu, Poezii Editura Miracol, Bucuresti, 1997 (Cu o prefata de Florentin Popescu) 7 Datata: 21 iunie 1883, Paris Traducere de Crina Decuseara-Bocsan 8 Datata: iulie 1885, Paris În româneste de Victoria Ana Tausan 9 Datata: Montreux, august 1884 În româneste de Monica Pillat 10 Datata: 20 mai 1885 Cu câteva zile înainte ca poetul sa se stinga din viata Traducerea de Monica Pillat 11 Florentin Popescu, Prefata la Iulia Hasdeu, Poezii, ed cit , p 15 12 În româneste de Victoria Ana Tausan 13 Datata: Paris, august, 1887 În româneste de Ciprian Doicescu 14 Iulia Hasdeu, Jurnal fantezist Editie si prefata de Crina Bocsan-Decuseara Editura Vestala, Bucuresti, 2003 - - 18 13 